Tarybos reglamentas (EEB) Nr. 3396/83
1983 m. lapkričio 14 d.
dėl Susitarimo, sudaromo pasikeičiant laiškais, iš dalies keičiančio Susitarimo tarp Europos ekonominės bendrijos ir Šveicarijos konfederacijos 2 protokolo II lentelę, sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi 1981 m. vasario 4 ir 5 d. Europos ekonominė bendrija ir Šveicarijos konfederacija, pasikeisdamos laiškais, susitarė dėl prekybos lengvatų perdirbtiesiems žemės ūkio produktams, įtrauktiems į 1972 m. liepos 22 d. tų pačių šalių susitarimo [1] 2 protokolo II lentelę;
kadangi dėl to prireikė oficialiai iš dalies pakeisti minėtosios lentelės tekstą; kadangi dėl šio tikslo reikėtų patvirtinti Susitarimą, sudaromą pasikeičiant laiškais,
PRIĖMĖ ŠĮ REGLAMENTĄ:
1 straipsnis
Bendrijos vardu tvirtinama Susitarimas, sudarytas pasikeičiant laiškais, iš dalies keičiantis Susitarimo tarp Europos ekonominės bendrijos ir Šveicarijos konfederacijos 2 protokolo II lentelę.
Sutarties tekstas yra pridedamas prie šio reglamento.
2 straipsnis
Tarybos pirmininkas yra įpareigojamas paskirti asmenį, įgaliotą pasirašyti Susitarimą, sudaromą pasikeičiant laiškais, tokiu būdu susaistant Bendriją.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. lapkričio 14 d.